Messier 103
Messier 103 (ka M103 ja NGC 581) on hajusparv, mis asub Kassiopeia tähtkujus. Parve avastas Prantsuse astronoom Pierre Méchain. Charles Messier lisas selle oma kataloogi seda vaatlemata ning see oli viimane objekt, mille lisas kataloogi Messier ise. Messier 103 on üks kaugemaid teadaolevaid hajusparvi, asudes Maast 10 000 valgusaasta kaugusel. Parve diameeter on 17,5 valgusaastat. Messier 103 tähesuurus on 7,4 ja see sisaldab üle 172 tähe. Parve vanus on umbes 25 miljonit aastat.